# Formatar la pàgina

Abans d'entrar en profunditat en coses específiques del formatat d'una pàgina en &kword;, recordeu que &kword; te dos tipus diferents de documents: Els orientats a text i els de disposició de pàgina. Si us plau, reviseu la diferència entre documents orientats a text i documents de disposició de pàgina, si encara no teniu clares les diferències.

Aquesta secció del manual està dividida en dues subparts, una per als orientats a text i l'altra per als de disposició de pàgina.

## Formatar la pàgina (document orientat a text)

Quan esteu treballant amb un document orientat a text, controleu la mida i la forma del marc principal establint la mida de paper i els marges.

Normalment es sol formatar la pàgina seleccionant: Format Disposició de pàgina... des de la barra de menú.

També podeu anar directament a les opcions del Disposició de pàgina seleccionant el marc principal del document i després feu doble clic sobre qualsevol dels regles.

Apareixerà una caixa de diàleg amb tres pestanyes, anomenades Mida de la pàgina i dels marges, Columnes i Capçalera i peu.

La pestanya Mida de la pàgina i dels marges és per alterar la mida del paper i per a canviar els marges.

Primer haureu de tenir en compte que apareixerà una caixa de vista prèvia sobre la meitat dreta d'aquest diàleg. Representarà aproximadament l'aparença final del vostre document. Serà actualitzada amb cada canvi, i s'hauria d'usar com a guia per als vostres canvis.

A l'esquerra, el diàleg mostra la unitat de mesura actual. Aquesta unitat de mesura és la mateixa usada per als regles del vostre document. (En aquest exemple, estem usant polsades). Per a canviar les unitats, seguiu les instruccions de la secció titulada Usar els regles.

La secció del diàleg anomenada Mida de la pàgina s'usa per a especificar la mida del paper per al document.

&kword; inclou moltes mides de paper predefinides. Seleccioneu la mida de paper apropiada amb la llista desplegable titulada Mida.

A més de les mides de paper estàndard, hi ha dues seleccions que mereixen una menció especial.

Pantalla

- Aquest format s'usa per a generar un document a on cada pàgina te una proporció d'aspecte (figura) que coincideix amb les proporcions d'aspecte dels monitors d'ordinador. Això pot resultar d'utilitat per a documents que mai seran impresos, perquè tan sols apareixeran sobre la pantalla d'un ordinador.

A mida

- Podeu seleccionar aquesta opció per a especificar una mida de paper única.

  Una vegada seleccionat, s'activen dues caixes d'entrada de text (anomenades Amplada: i Alçada:). Introduïu alçada i amplada de la mida de paper desitjada en aquestes caixes de text.

Sota la mida de la pàgina hi ha dos botons de ràdio en la secció anomenada Orientació, podeu seleccionar la disposició Vertical o Apaïsat per al vostre document.

Sota la orientació de la pàgina està la subsecció Marges, la qual te 4 caixes incrementals.

Els Marges defineixen l'espai en blanc que envolta el text en el vostre marc principal. En aquestes caixes podeu introduir qualsevol número de 0 a la mida màxima de la pàgina. Les unitats són les mateixes per a les quatre caixes, i és la mateixa mesura llistada a la part superior del diàleg.

Fer clic sobre la pestanya Columnes us permetrà canviar el nombre de columnes sobre cada pàgina. Es poden trobar detalls sobre documents amb múltiples columnes aquí.

Fer clic sobre la pestanya Capçalera i peu permetrà a l'usuari especificar la informació de la capçalera i el peu.

Aquest diàleg pot estar dividit en dues seccions majors.

Si no esteu familiaritzat amb capçaleres i peus, abans hauríeu de llegir la secció titulada Capçaleres/Peus.

Capçalera

Aquesta secció us permet determinar l'emplaçament de les capçaleres i quines pàgines les han de tenir.

Si situeu una marca al davant de Capçalera diferent per a la primera pàgina, podreu especificar un format diferent per a la capçalera sobre la primera pàgina.

Si situeu una marca al davant de Capçaleres diferents per a les pàgines parells i senars, les pàgines parells usaran una capçalera i les pàgines senars usaran una altra.

Ho podeu usar per assegurar que els números de pàgina sempre estaran en la vora exterior, o per a llistar el títol del document sobre les pàgines senars i el número de capítol sobre les parells.

En la caixa incremental anomenada Espaiat entre la capçalera i el cos:, podeu especificar quant espai buit s'haurà de deixar entre el final de la capçalera i la part superior del marc principal.

Peu

Aquesta secció us permet determinar l'emplaçament dels peus i quines pàgines els hauran de tenir.

Si situeu una marca al davant de Peu diferent per a la primera pàgina, podreu especificar un format diferent per a la capçalera sobre la primera pàgina.

Si situeu una marca al davant de Peu diferent per a les pàgines parells i senars, les pàgines parells usaran un peu i les pàgines senars usaran un altra.

En la caixa incremental anomenada Espaiat entre el peu i el cos:, podreu especificar quant d'espai en blanc s'haurà de situar entre el començament del peu i la part baixa del marc principal.

Nota al peu/final

La caixa incremental de la part inferior s'anomena Espaiat entre el peu i el cos:. Tal i com suggereix el seu nom, es pot usar aquesta caixa de text per a especificar la distància entre el límit inferior del marc principal, i el límit superior de les notes al peu. Per a més informació sobre les notes al peu, mireu la secció titulada notes al peu.

Una vegada satisfet amb els canvis que esteu a punt de realitzar, feu clic a Bé.

Si feu clic a Cancel·la, tots els vostres canvis seran ignorats.

## Formatar la pàgina (document de disposició de pàgina)

Quan esteu treballant amb un document de disposició de pàgina, controlareu la mida i la forma de tots els marcs individualment.

Normalment es sol formatar la pàgina seleccionant: Format Disposició de pàgina... des de la barra de menú.

També podeu anar directament a les opcions de Disposició de pàgina fent doble clic sobre sobre qualsevol dels dos regles.

Apareixerà una caixa de diàleg.

La pestanya Mida de la pàgina i dels marges és per alterar la mida del paper i per a canviar els marges.

Primer haureu de tenir en compte que apareixerà una caixa de vista prèvia sobre la meitat dreta d'aquest diàleg. Representarà aproximadament l'aparença final del vostre document. Serà actualitzada amb cada canvi, i s'hauria d'usar com a guia per als vostres canvis.

A l'esquerra, el diàleg mostra la unitat de mesura actual. Aquesta unitat de mesura és la mateixa usada per als regles del vostre document. (En aquest exemple, estem usant polsades). Per a canviar les unitats, seguiu les instruccions de la secció titulada Usar els regles.

La secció del diàleg anomenada Mida de la pàgina s'usa per a especificar la mida del paper per al document.

&kword; inclou moltes mides de paper predefinides. Seleccioneu la mida de paper apropiat amb la llista desplegable titulada Mida.

A més de les mides de paper estàndard, hi ha dues seleccions que mereixen una menció especial.

Pantalla

- Aquest format s'usa per a generar un document a on cada pàgina te una proporció d'aspecte (figura) que coincideix amb les proporcions d'aspecte dels monitors d'ordinador. Això pot resultar d'utilitat per a documents que mai seran impresos, perquè tan sols apareixeran sobre la pantalla d'un ordinador.

A mida

- Podeu seleccionar aquesta opció per a especificar una mida de paper única.

  Una vegada seleccionat, s'activen dues caixes d'entrada de text (anomenades Amplada: i Alçada:). Introduïu alçada i amplada de la mida de paper desitjada en aquestes caixes de text.

Conjuntament al format del paper, en la secció anomenada Orientació podeu seleccionar la disposició Retrat o Apaïsat per al vostre document.

A sota de les opcions de format de la pàgina es troba la subsecció Marges, la qual consisteix de 4 caixes d'entrada. Totes les opcions en aquesta subsecció estan deshabilitades en els documents orientats a pàgina.