# Paletid

See osa kirjeldab &chalk; palette. Paletid paiknevad tavaliselt &chalk; peaakna paremal küljel. Seal abistab sind joonistamisel kolm paletti:

## Kontrollkasti palett

Kontrollkast koosneb kolmest kaardist. Need annavad ülevaate joonistusest, näitavad värvihistogrammi ja võimaldavad muuta aktiivse tööriista valikuid.

### Ülevaade

Ülevaate kaart Ülevaate kaart

Ülevaate kaart

Sellel kaardil on kaks seadistamisvalikut. Liuguri, kerimiskastiga ja nupuga 1:1 saab määrata dokumendi suurendustaseme. Liuguri ja tekstikastiga Nähtavus saab määrata OpenEXR-piltide nähtavustaseme. Lisaks näitavad kirjed X ja Y kursori hetkeasukohta, kusjuures (0,0) tähistab lõuendi ülemist vasakpoolset nurka.

### Histogramm

Histogrammi kaart Histogrammi kaart

Histogrammi kaart

Sellel kaardil on näha värvihistogramm, mis näitab värvide jaotumist pildil. Histogramm on jagatud punase, rohelise ja sinise tasemeteks.

### Tööriist

Õigupoolest päris sellise nimetusega kaarti polegi, sest selle kaardi nimetus muutub vastavalt sellele, milline tööriist on parajasti valitud. Sellel kaardil näeb valitud tööriista spetsiifilisi seadistamisvalikuid.

#### Pintsel

Pintsli tööriistakaart Pintsli tööriistakaart

Pintsli tööriistakaart

Sellel kaardil on kolm valikut.

Liuguri ja kerimiskastiga Läbipaistmatus saab määrata joonistamisel kasutatava läbipaistmatuse (see on läbipaistvuse vastand, mis tähendab, et 100% läbipaistmatu on 0% läbipaistev ja vastupidi).

Liitkastis Režiim saab valida joonistamisrežiimi. Sellega saab määrata joonistamise tegeliku toime pildile (näiteks ainult küllastuse või heleduse muutmine).

Valikuga Otsejoonistamine saab määrata, kas joonistada otse aktiivsele kihile või ajutisele kihile, mis seejärel ühendatakse tegeliku kihiga. See erinevus avaldub eriti hästi suhteliselt väikese läbipaistmatuse korral.

#### Joon

Joone tööriistakaart Joone tööriistakaart

Joone tööriistakaart

Vaata pintsli alt valikute Läbipaistmatus ja Režiim kirjeldust. Nupp ? näitab kohtspikrit muuteklahvide kasutamise kohta.

#### Ristkülik

Ristküliku tööriistakaart Ristküliku tööriistakaart

Ristküliku tööriistakaart

Vaata pintsli alt valikute Läbipaistmatus ja Režiim kirjeldust.

Liitkastis Täitmine saab määrata, kas ristküliku sisemus täidetakse. Täitmise korral on kolm valikut: aktiivne esiplaani värv, taustavärv või muster.

#### Bezier

Vaata pintsli alt valikute Läbipaistmatus ja Režiim kirjeldust.

#### Ellips

Siinsed valikud on samad ristküliku valikutega.

#### Hulknurk

Siinsed valikud on samad ristküliku valikutega.

#### Kompleksjoon

Siinsed valikud on samad joone valikutega.

#### Täht

Tähe tööriistakaart Tähe tööriistakaart

Tähe tööriistakaart

Siinsed valikud on samad ristküliku valikutega, kuid neile lisandub veel kaks.

Liitkastis Tipud saab määrata tähe tippude arvu.

Proportsioon määrab tähe kuju. Proportsioon 0% tähendab ilma sisemuseta tähte (tähe joonistamisel langevad kaks joont, mis kulgevad tähe tippu, kokku). Proportsiooni suurendamisel omandab täht rohkem reaalse tähe moodi kontuuri (kaks joont tõmmatakse laiali). Täht, mille proportsioon on 100%, kujutab endast korrapärast hulknurka.

#### Kloonimine

Kloonimise tööriistakaart Kloonimise tööriistakaart

Kloonimise tööriistakaart

Siinsed valikud on samad joone valikutega. Lisaks on veel kolm valikut.

Valikutega Ravimine ja Ravimise raadius saab määrata, et kloonimisel ei kopeerita värve, vaid ainult lähteala struktuur.

Kui märkida valik Perspektiivi korrigeerimine, järgib kloonimistööriist perspektiivvõrku.

#### Joonistamine filtritega

Filtritega joonistamise tööriistakaart Filtritega joonistamise tööriistakaart

Filtritega joonistamise tööriistakaart

Sõltuvalt filtrist saab siin seadistada erinevaid valikuid. Valikud on samad, mida saab seadistada antud filtri tavalises seadistustedialoogis. Täpsemalt kõneleb neist filtreid käsitlev osa dialoogide peatükis.

#### Transformeerimine

Transformeerimise tööriistakaart Transformeerimise tööriistakaart

Transformeerimise tööriistakaart

The Move X and Move Y spin boxes show, and can be used to set, the displacement of the layer or selection. The same applies to Scale X and Scale Y for the scaling of the current layer or selection. Finally, -->

Kasutatava teisendamisalgoritmi saab valida liitkastis Filter.

#### Kärpimine

Kärpimise tööriistakaart Kärpimise tööriistakaart

Kärpimise tööriistakaart

Kerimiskastides X, Y, Laius ja Kõrgus saab määrata allesjääva ala nurkade koordinaadid. Valikuga Proportsioon saab määrata Y/X-suhte. Vastavat kasti märkides saab antud väärtuse jätta ala suuruse muutmisel konstantseks. Liitkastis saab määrata, kas kärpida kogu pilt või ainult aktiivne kiht. Klõps nupule Kärbi on sama toimega nagu topeltklõps väljaspool ala pildil.

#### Külgnev täitmine

Külgneva täitmise tööriistakaart Külgneva täitmise tööriistakaart

Külgneva täitmise tööriistakaart

Siinsed valikud on samad pintsli valikutega, kuid neile lisanduvad veel mõned.

Liuguri ja kerimiskastiga Lävi saab määrata, kui lähedal peab punkti värv olema selle punkti värvile, millest täitmist alustatakse, et täitmine teda hõlmaks. Suurema läve korral täidetakse ka suhteliselt kaugelejääva värviga alad, väiksem läbi piirab levikut.

Kasti Kogu valiku täitmine märkimisel täidetakse kogu valik, mitte ainult külgnev ala.

Kasti Ainult aktiivsel kihil märkimisel muutub täitmise laad: selle ulatus määratakse ainult aktiivse kihi, mitte kogu pildi põhjal.

Kasti Mustri kasutamine märkimisel kasutatakse täitmisel mitte esiplaani värvi, vaid parajasti valitud mustrit.

#### Üleminek

Ülemineku tööriistakaart Ülemineku tööriistakaart

Ülemineku tööriistakaart

Siinsed valikud on samad pintsli valikutega, kuid neile lisanduvad veel mõned.

Liitkastis Kuju saab valida ülemineku tüübi: Lineaarne, Bilineaarne, Radiaalne, Ruut, Kooniline või Kooniline sümmeetriline.

Valikuga Kordus saab määrata, kas üleminekut korratakse, kui see ei täida kogu pilti. Kui valida Puudub, kasutatakse ülejääva ruumi täitmiseks ülemineku lõpu värvi. Kui valida Korduv, korratakse üleminekut normaalselt (ühe lõpp ühendatakse järgmise algusega). Kui valida Vahelduv, korratakse üleminekut nii, et iga teine üleminek joonistatakse tagurpidi (algus seotakse algusega ja lõpp lõpuga).

KastiTeistpidi märkimisel joonistatakse üleminek tagurpidi (tagant ette).

Viimane valik on Antialiase lävi, mis määrab, kui sujuv on üleminek.

#### Tekst

Teksti tööriistakaart Teksti tööriistakaart

Teksti tööriistakaart

Siinsed valikud on samad pintsli valikutega. Lisaks on siin veel kirje Font, mis näitab teksti jaoks kasutatavat fonti. Klõpsuga nupule ... saab fonti muuta.

#### Värvivalija

Värvivalija tööriistakaart Värvivalija tööriistakaart

Värvivalija tööriistakaart

Esimese valikuga liitkastis saab määrata, milliselt kihilt värv valida. Kui määrata siin konkreetne kiht, valitakse värv sellelt kihilt. Kui valida Kõik nähtavad kihid, kasutatakse kõige ülemist nähtavat kihti, mis pole antud punktis läbipaistev.

Kasti Uuendatakse aktiivset värvi märkimisel määratakse valitud värviks aktiivne esiplaani värv (kui klõpsata &HVNga;) või taustavärv (kui klõpsata &HPNga;).

Märkekastiga Lisatakse paletile ja selle kõrval asuva liitkastiga saab määrata, kas valitud värv lisatakse mõnele olemasolevale paletile. Kui seda soovid, märgi kast ja vali nimekirjast vajalik palett.

Märkekastiga Värvide näitamine protsendina saab lasta värviväärtuste vahemikku tavalise vahemiku (s.t. 0 kuni 255) asemel näidata skaleerituna vahemikus 0 kuni 100 protsenti.

Valikuga Rakendamise raadius saab valida värvi valimisel kasutatava ala suuruse. Raadius 1 tähendab üheainsa piksli valimist, suurem raadius annab värvivalijale ringikujulise ala (mille keskmes on valitud piksel) värvide keskmise väärtuse.

#### Valikutööriistad

Valikutööriistade tööriistakaart Valikutööriistade tööriistakaart

Valikutööriistade tööriistakaart

Joonistamisvalikul, kustutamisvalikul, ristkülikukujulisel valikul, ellipsikujulisel valikul, hulknurgakujulisel valikul ja kontuuri valikul on kõigil üks seadistatav valik: sooritatav toiming. Võimalusteks on valikule liitmine või sellest lahutamine.

#### Külgneva ala valik

Külgneva valiku tööriistakaart Külgneva valiku tööriistakaart

Külgneva valiku tööriistakaart

Valikut Toiming on kirjeldatud valimisoperatsioonide juures.

Liuguri ja kerimiskastiga Segasus saab määrata, kui lähedal peavad värvid olema klõpsatud punkti värvile, et need lisataks valikusse.

Kasti Kõik kihid märkimisel arvestatakse valiku piirete määramisel terve pildiga, mitte ainult aktiivse kihiga.

#### Sarnase valik

Valikuid Toiming ja Segasus on kirjeldatud külgneva valiku juures.

#### Magnetvalik

Magnetvaliku tööriistakaart Magnetvaliku tööriistakaart

Magnetvaliku tööriistakaart

Valikut Toiming on kirjeldatud valikutööriistade juures.

Valik Vahemaa määrab maksimaalse vahemaa, mille tagant otsitakse kaasatavaid piire. Nupul Valikusse on sama toime nagu topeltklõpsul &HVNga;: valik on lõpetatud.

## Värvide palett

Sellel paletil saab valida joonistamisel kasutatava esiplaani ja taustavärvi. Neid saab valida viiel erineval moel, kõigi jaoks on paletil omaette kaart.

Vajaliku värvi saab määrata nuppudega paleti vasakus ülaservas. Ülemine värv on esiplaani, alumine taustavärv. Kahe otsaga noolele klõpsates saab värvid vahetada: esiplaani värvist saab taustavärv ja vastupidi. Väiksele mustvalgele ikoonile klõpsates saab lähtestada värvid vaikeväärtustele (esiplaan must, taust valge).

### HSV

HSV kaart HSV kaart

HSV kaart

Sellel kaardil saab värvi valida tooni/küllastuse/väärtuse süsteemi kasutades.

Toon määrab põhivärvi. See algab väärtusega 0 ehk punane ning suureneb piki värvispektrit (s.t. piki kollase, rohelise, sinise ja violetse joont) kuni väärtuseni 359. Seda tähistab kaardil paiknevas ringis nurk: ülalt alustades saab mööda ringi päripäeva liikudes tooni suurendada.

Küllastus määrab värvi puhtuse. Küllastus 255 tähendab puhast värvi, küllastus 0 aga halli. Seda tähistab on kaardil paiknevas ringis raadius: kese vastab küllastuse puudumisele, ringjoon täielikule küllastusele.

Väärtus määrab värvi heleduse. Seda saab määrata kaardil püstliuguriga. Väärtus 0 tähendab musta, väärtus 255 puhast värvi.

### RGB

RGB kaart RGB kaart

RGB kaart

Sellel kaardil saab värvi valida selle punast/rohelist/sinist komponenti määrates.

Punase, rohelise ja sinise komponendi saab määrata skaalal 0 kuni 255. 0 tähendab, et antud värv puudub, 255 seda, et see on maksimaalse intensiivsusega. Liugurid muudavad värvi, et näeksid, millise muutuse toob kaasa antud väärtus.

### Hall

Halli kaart Halli kaart

Halli kaart

Sellel kaardil saab valida halli väärtuse (seda tähistab K, mis tuleneb inglise keeles musta tähendavast sõnast 'black').

Halli väärtuse saab valida skaalal 0 (puhas must) kuni 255 (puhas valge).

### Paletid

Palettide kaart Palettide kaart

Palettide kaart

Sellel kaardil saab valida värvi mõnelt eelneval määratletud värvipaletilt.

Millist värvipaletti kasutada, saab määrata ülal paiknevas liitkastis.

### Vesivärvid

Vesivärvide kaart Vesivärvide kaart

Vesivärvide kaart

Sellel saab valida niiske joonistamise teatud vesivärvide seast.

Joonistamise iseloomu saab muuta kahe valikuga. Värvi tugevus mõjutab seda, kui palju värvi lõuendile kantakse. Niiskus määrab, kui niiske on lõuendile kantud värv. Hiljem saab värvi soovi korral kuivatada.

## Kihtide palett

Sellel paletil on kaks kaarti.

### Kihid

Kihtide kaart Kihtide kaart

Kihtide kaart

See kaart võimaldab kihtidega mitmesuguseid operatsioone ette võtta.

Ülal vasakul saab valida, millist režiimi aktiivse kihi korral kasutada. Võimalused on samasugused nagu joonistamisrežiimide korral.

Liuguri/tekstikastiga ülal paremal saab määrata valitud kihi läbipaistmatuse. 0% läbipaistmatu tähendab 100% läbipaistev.

Nimekirjas on näha kõik kihid koos nimedega ning mõned juhtelemendid. Silmaikoon võimaldab määrata, kas kiht on nähtav või mitte. Lingiikooniga saab kihte linkida. Lukuikooniga saab määrata, kas kiht on lukus või mitte. Lukustatud kihte ei saa redigeerida.

Kihtide nimekirja all on veel mõned juhtelemendid. Nendega saab luua uue kihi, liigutada aktiivse kihi ette- või tahapoole, vaadata kihi omadusi ja kihi kustutada.

Hiirega saab nimekirjas veel üht-teist ette võtta. Klõpsuga kihtide nimekirjale ilmub menüü, kus käsku Uus kataloog valides saab luua uue kihtide kataloogi, millesse saab kihte rühmitada. Kihtide järjekorra muutmiseks võib neid ka lohistada. Selleks klõpsa kihi kirje alumisel poolel ja lohista see vajalikku kohta. Kui klõpsad aga kihi kirje ülemisel poolel, ilmub hoopis tekstiväli, kus saad kihi ümber nimetada.

### Skriptihaldur

Skriptihalduri kaart Skriptihalduri kaart

Skriptihalduri kaart

See kaart on dialoogi Skriptihaldur vähendatud variant. Vaata selle kirjeldust eespool.