# Dialoogid

See osa kirjeldab &chalk; dialooge.

## Piltide käsitlemise dialoogid

### Värvivahemiku dialoog

Värvivahemiku dialoog Värvivahemiku dialoog

Värvivahemiku dialoog

Selles dialoogis saab luua pikslite värviväärtuste alusel valiku. Liitkastis saab valida, millist värvivahemikku kasutada. Pikslid valitakse vastavalt nende värviväärtusele antud skaalal (⪚ täiesti kollane piksel on maksimumis punase, rohelise ja kollase skaala puhul). Kui märkida kast Teistpidi, valitakse piksleid rohkem siis, kui nende väärtus vahemikus on väiksem. Seda, kas aktiivne valik liidetakse värvivahemiku valikule või hoopis lahutatakse, saab otsustada vastava valikuga: Lisatakse aktiivsele valikule või Lahutatakse aktiivsest valikust. Klõpsuga nupule Vali saab valiku tegelikult teostada, klõpsuga nupule Tühista valik aga eemaldada pikslid valikust.

### Pilditüübi teisendamise dialoog

Pilditüübi teisendamise dialoog Pilditüübi teisendamise dialoog

Pilditüübi teisendamise dialoog

Selle dialoogiga saab teisendada pildi ühest värviruumist teise. Valikutega Sihtvärviruum ja Siht-ICM-profiil saab määrata, millisesse värviruumi ja profiiliga pilt teisendatakse. Seda, kuidas teisendamine toimub, saab mõjutada valikuga Renderdamisviis.

Pertseptuaalse teisenduse korral seostatakse lähtevärviruum lineaarselt sihtvärviruumiga. Kui sihtvärviruum tunnustab väiksemat värviulatust kui lähtevärviruum, võib esineda nihkeid, sest vahemik surutakse kokku. Suhtelise kolorimeetrilise teisenduse korral teisendatakse iga värv lähimaks värviks sihtvärviruumis. See tähendab, et teatud värvivahemik võidakse seostada sihtvärviruumis ühe värviga. Küllastuse korral jäävad täisküllastusega värvid täisküllastusega värvideks ka siis, kui see tähendab tegeliku värvi muutumist. Absoluutne kolorimeetriline teisendus on üldiselt samasugune kui suhteline kolorimeetriline, kuid värviruumi valgepunkti (valget värvi tähistavat väärtust) ei muudeta sobivaks uuele värviruumile, mis võib kaasa tuua soovimatud muudatused lähedastes värvides.

### Pildi omaduste dialoog

Pildi omaduste dialoog Pildi omaduste dialoog

Pildi omaduste dialoog

Selle dialoogiga saab kindlaks määrata mitmed pildi omadused. Kõigepealt pildi nimi. Kui sa ei ole seda varem teinud (seda saab määrata juba pilti luues), siis on vaikimisi selle nimeks Pilt1 või midagi sellist. Seejärel saab siin määrata pildi suuruse (laius ja kõrgus pikslites ning lahutus punktides tolli kohta ehk dpi-des) ja kasutatava värviprofiili (väljal Profiil). Lõpuks võib väljale Kirjeldus kirja panna mis tahes infot, mida soovid pildile lisada.

### Pildi suuruse dialoog

Pildi suuruse dialoog Pildi suuruse dialoog

Pildi suuruse dialoog

Selle dialoogiga saab muuta pildi suurust. Ülemises osas saab otsustada, kuidas seda tehakse. Kui valida Suuruse muutmine, muudetakse pildi suurust, kuid mitte kihte (mis sisaldavad tegelikku sisu). See tähendab, et näiteks pildi laiuse ja kõrguse kahekordistamisel hõlmab esialgne pilt uue pildi ülemise vasakpoolse veerandi. Pildi suuruse vähendamisel jäävad kihid pildi piirete taha, kui sa ei märgi just valikut Kihtide kärpimine pildi suuruse muutmisel, millisel juhul kihtidelt lõigatakse ära see osa, mis uuele suurusele ei mahu.

Kui valida Skaleerimine, muudetakse koos pildiga ka kihte. See tähendab, et pildi suuruse suurendamisel suurendatakse ka selle sisu, vähendamisel aga vähendatakse.

Pikslimõõtmed võimaldavad kindlaks määrata uue pildi suuruse. Viitena näidatakse siin ka esialgset suurust. Uue suuruse võib kindlaks määrata nii pikslites kui ka protsendina (viimase korral tähendab 100% esialgset suurust). Kui märkida Proportsioonid säilitatakse, on uue laiuse ja kõrguse protsent ühesugune. See tähendab, et kui sul on pilt mõõtmetega 200x100 pikslit ja sa annad selle uueks laiuseks 20 pikslit, määratakse kõrguseks automaatselt 10 pikslit. Kui see kast pole märgitud, võib pildi suurust muuta ka ebaproportsionaalselt.

Liitkastis Filter saab valida algoritmi, mis määrab kindlaks muudetud suurusega pildi pikslite värvid, millel ei ole pikslivastet varasemal pildil (arvutatud asukoht asub varasemal pildil pikslite vahel). B-splain kasutab 4x4-pikslist ruudustikku ning annab tulemuseks üsna suure hägu. Kelluke on üpris kiire algoritm ja annab tulemuseks mõistlikult maheda pildi. Ristkülik on kiireim algoritm, kuid selle tulemus on arvatavasti kõige hullem. Hermite üritab säilitada pildi teravuse, kuid mahendab siiski seda mõnevõrra ning on samuti suhteliselt kiire. Lanczos3 annab tulemuseks terava pildi, kuid on väga aeglane. Mitchell (vaikimisi valik) ei ole väga kiire, kuid annab enamasti asjalikult keskpärase tulemuse. Kolmnurk/bilineaarne kasutab 2x2-pikslist ruudustikku, mis annab tulemuseks suhteliselt teravad jooned.

### Pildi pööramise dialoog

Pildi pööramise dialoog Pildi pööramise dialoog

Pildi pööramise dialoog

Selle dialoogiga saab pilti pöörata. Dialoogi ülemise osas on näha pildi pööramise tulemus mõõtmetes (kui need muutuvad) ning ka visuaalselt. Sektsioonis Suund saab valida, kas pilti pööratakse päri- või vastupäeva. Sektsioonis Nurk saab määrata pööramise nurga. Nuppudega saab valida 90, 180 või 270 kraadi, muu väärtus tuleb sisestada kerimiskasti Kohandatud.

### Pildi lahutamise dialoog

Pildi lahutamise dialoog Pildi lahutamise dialoog

Pildi lahutamise dialoog

Selle dialoogiga saab oma pildi (osa) lahutada. Iga värvikomponent (kanal) asetatakse omaette kihti või pilti. Dialoogi ülaosas näeb aktiivset värvimudelit. Selle all saab määrata lahutamise valikud.

Sektsioonis Allikas saab otsustada, millist pildiosa lahutada. Võimalusteks on Aktiivne kiht, mis enesestmõistetavalt tähendab ainult parajasti valitud kihti, ning Kõik kihid ühendatakse enne lahutamist, mille korral valitakse terve pilt.

Sektsioonis Väljund saab otsustada, kuidas salvestatakse lahutamise tulemus: kas kihtidena või piltidena.

Sektsioonis Alfakanali valikud saab määrata, mida teha valitud kihi/kihtide alfakanaliga. Selle võib kopeerida igale uuele kanalile, unustada või lahutada eraldi kanalina.

Kahe valikuga dialoogi allosas saab määrata, kas allikas skaleeritakse 8-bitisteks värvideks (kui on suurem) ja kas väljund peaks olema värvides (vaikimisi lahutatakse kanalid halltooni).

### Pildi nihutamise dialoog

Pildi nihutamise dialoog Pildi nihutamise dialoog

Pildi nihutamise dialoog

Selle dialoogiga saab pilti nihutada. Nihutamine tähendab seda, et pilti ümbritsev ristkülik muudetakse rööpkülikuks. Üks pikslirida/veerg jääb paigale, järgmist nihutatakse teatud hulga võrra, sellele järgmist sama hulga võrra võrreldes eelmisega ja nii edasi. Nihke X- ja Y-nurga saab määrata vastavates kerimiskastides.

### Substraadi dialoog

Substraadi dialoog Substraadi dialoog

Substraadi dialoog

(Dialoog on veel kirjeldamata)

## Kihtide käsitlemise dialoogid

### Kihitüübi teisendamise dialoog

Kihitüübi teisendamise dialoog Kihitüübi teisendamise dialoog

Kihitüübi teisendamise dialoog

See dialoog on täpselt samasugune nagu pilditüübi teisendamise dialoog, ainult et terve pildi asemel teisendatakse siin üksainus kiht. Vaata viidatud dialoogi juurest selle täpsemat kirjeldust.

### Varju lisamise dialoog

Varju lisamise dialoog Varju lisamise dialoog

Varju lisamise dialoog

Selle dialoogiga saab aktiivsele kihile varju tekitada. Vali kahes ülemises kerimiskastis varju X- ja Y-kaugus (nihe) originaalkihi suhtes. Kerimiskastiga Hägustamise raadius saab määrata ala raadiuse, kus vari hägustatakse (et varu piiril valitseks sujuv üleminek). Kui soovid anda varjule spetsiaalse värvi, saad selle valida väljal Värv. Liuguri ja kerimiskastiga Läbipaistmatus saab varjule anda vähem või rohkem läbipaistvust. Eemalda märge kastist Suuruse muutmise lubamine, kui sa ei soovi muuta varju andmisel kihi suurust.

### Histogrammi dialoog

Histogrammi dialoog Histogrammi dialoog

Histogrammi dialoog

See dialoog näitab aktiivse kihi histogrammi. Valikuga Meetod saab määrata, millist laadi histogrammi näidatakse. Näidatavaid kanaleid saab valida nimekirjakastis Kanalid ning nende kujutamise skaala raadionuppudega Lineaarne ja Logaritmiline. Eelvaatluse all on nupud histogrammi suurendamiseks ja liigutamiseks. Neid saab kasutada 16-bitise värviruumiga kihtide korral.

### Kihi omaduste dialoog

Kihi omaduste dialoog Kihi omaduste dialoog

Kihi omaduste dialoog

See on põhimõtteliselt samasugune nagu uue kihi dialoog, ainult et siin ei saa muuta enam värviruumi ega profiili. Neid omadusi siiski näidatakse, et kogu info oleks sul käepärast.

### Kihi suuruse dialoog

Kihi suuruse dialoog Kihi suuruse dialoog

Kihi suuruse dialoog

See dialoog võimaldab muuta aktiivse kihi suurust. Pikslimõõtmed võimaldavad kindlaks määrata kihi uue suuruse. Viitena näidatakse siin ka esialgset suurust. Uue suuruse võib kindlaks määrata nii pikslites kui ka protsendina (viimase korral tähendab 100% esialgset suurust). Kui märkida Proportsioonid säilitatakse, on uue laiuse ja kõrguse protsent ühesugune. See tähendab, et kui sul on kiht mõõtmetega 200x100 pikslit ja sa annad selle uueks laiuseks 20 pikslit, määratakse kõrguseks automaatselt 10 pikslit. Kui see kast pole märgitud, võib kihi suurust muuta ka ebaproportsionaalselt. Liitkastis Filter saab valida kihi suuruse muutmise algoritmi.

### Uue kohandamiskihi dialoog

Uue kohandamiskihi dialoog Uue kohandamiskihi dialoog

Uue kohandamiskihi dialoog

Selle dialoogiga saab valida pildile lisatava kohandamiskihi tüübi. Vasakul asuvas nimekirjas on näha saadaolevad kohandamiskihid, kõigil ka eelvaatlus. Mõnda neist valides muutub sektsioon Eelvaatlus ning näitab korralikult skaleeritud eelvaatlusena, milline on antud kohandamiskihi rakendamise tulemus.

Eelvaatluse akna all olevate raadionuppudega võib valida kas originaalpildi või kohandamiskihi eelvaatluse näitamise. Nende kõrval asetsevad nupud lubavad eelvaatlust suurendada, vähendada ja uuendada. Märkekastiga Automaatne uuendamine saab määrata, kas eelvaatlus uuendatakse automaatselt mõne muudatuse tegemise korral.

Dialoogi allosas paiknevad mitmesugused kohandamiskihi loomisel kasutatava filtriga seotud valikud. Nende kirjelduse leiab käesoleva peatüki filtrite osast.

### Uue kihi dialoog

Uue kihi dialoog Uue kihi dialoog

Uue kihi dialoog

Selle dialoogiga saab pildile lisada uue kihi. Kui soovid sellele nime anda, tee seda väljal Nimi. Uue kihi värviruumi saab valida nimekirjast Värviruum ning värviruumi konkreetse värviprofiili nimekirjast Profiil. Kihile saab määrata kindla läbipaistmatuse (hiljem saab seda kihikastis liuguriga muuta), samuti saab valida režiimi, kuidas kiht hiljem lõpp-pilti ühendatakse.

### Kihi pööramise dialoog

Kihi pööramise dialoog Kihi pööramise dialoog

Kihi pööramise dialoog

See pildi pööramise dialoogiga sarnanev dialoog võimaldab pöörata aktiivset kihti. Valida saab pööramissuuna ja nurga.

### Kihi nihutamise dialoog

Kihi nihutamise dialoog Kihi nihutamise dialoog

Kihi nihutamise dialoog

See dialoog on samasugune nagu pildi nihutamise dialoog, ainult et terve pildi asemel nihutatakse aktiivset kihti.

## Filtrite käsitlemise dialoogid

Kõik filtridialoogid koosnevad filtri spetsiifilisest osas vasakul ja üldosast paremal. Üldosas paikneb eelvaatluse aken, mille väljanägemist saab muuta selle all asuvate juhtelementidega. Vali Eelvaatlus või Originaal vastavalt sellele, kas soovid näha filtri rakendamise toimet või originaalpilti. Eelvaatlust saab suurendada ja vähendada, originaalsuuruses (100%) näidata ning värskendada all paremal asuva nelja nupuga. Valikuga Automaatne uuendamine saab määrata, kas eelvaatluse akent värskendatakse automaatselt või mitte. Kui see on märkimata, pead eelvaatlust ise käsitsi värskendama.

### Hägu dialoog

Hägu dialoog Hägu dialoog

Hägu dialoog

Selle dialoogiga saab kohendada oma pildi hägusust ehk pehmust. Kerimiskastidega Poollaius ja Poolkõrgus määratakse pildil ala, mida hägustatakse. Kerimiskastiga Tugevus saab määrata, kui tugevalt hägustada, ning kerimiskastiga Nurk on võimalik lisada alale pööramine. Kuju lubab valida ringi- ja ristkülikukujulise ala vahel.

### Heleduse/kontrasti dialoog

Heleduse/kontrasti dialoog Heleduse/kontrasti dialoog

Heleduse/kontrasti dialoog

Selle dialoogi abil saab kohandada oma pildi heledust ja kontrasti.

Kõveradiagramm kujutab endast erinevate heledustasemete väärtust näitavat histogrammi. Kõver ise (algselt diagonaal alt vasakust nurgast ülemisse paremasse nurka) määrab, millise uue heledustasemega (püstteljel) seostatakse kindlad originaaltaseme (rõhtteljel) pikslid. Nii määrab vaikimisi diagonaal alt vasakult üles paremale igale originaalpikslile selle heledusväärtuse, mis tähendab, et midagi ei muudeta. Rõhtjoon tähendab, et kõigile pikslitele antakse ühesugune heledus. See tähendab minimaalset kontrasti, heleduse aga määrab kõrgus, millele rõhtjoon seada.

Klõpsuga punasel ringil ehk pidemel saab selle valida (valitud pidet näidatakse täidetud ringina) ja lohistada, mis lubab muuta kõvera kuju. Kõvera kuju saab pidemetega sujuvalt muuta. Kõveral klõpsates saab antud kohta lisada uue pideme. Kuskil mujal pildil klõpsates lisatakse sellesse punkti samuti pide. Parajasti valitud pideme kustutamiseks vajuta klahvi Delete.

### Kühmukaardi dialoog

Kühmukaardi dialoog Kühmukaardi dialoog

Kühmukaardi dialoog

Selle dialoogi abil saab rakendada kühmukaardi efekti ja seda kohandada. Üht kihti kasutatakse kühmukaardi kihina: see loetakse sisse halltoonides pildina ning selle pikslite halli väärtusi kasutatakse teise kihi moonutamiseks, et luua sügavuse illusioon. Suuremad halli väärtused; &ie; valgemad kohad, tähendavad suuremat kõrgust, väiksemad väärtused, &ie; mustale lähenevad väärtused, väiksemat kõrgust — seega suuremat sügavust, kõrgust niiöelda allpool merepinda. Varjude sügavuse ja suuna määramiseks simuleeritakse valgusallikat, mis valgustab ülalt pildti, mis asub maapinnal.

Dialoogi esimene valik võimaldabki määrata kühmukaardi kihi.

Sektsioonis Tüüp saab valida, millist kühmukaarti rakendada. Neid on kolme tüüpi: Lineaarne (tavaline kühmukaart), Sfääriline (fokuseerib äärmustele, s.t. tumedatele ja heledatele toonidele) ning Sinusoidne (fokuseerib keskmistele toonidele).

Selle kõrval on kolm valikut, millega saab kühmukaarti lisaks algoritmile kohandada. Valikuga Tumenemise kompenseerimine saab pildil taastada enam-vähem esialgse keskmise heleduse, kui kühmukaardi filter muudab selle tumedamaks. Valik Kühmukaart teistpidi vahetabki kõrged ja madalad. Valiku Kühmukaart paanidena sisselülitamise korral korratakse kühmukaardi kihti, mis on väiksem kui kiht, millele seda rakendatakse, paanidena nii, et see kataks terve kihi.

Sektsioonis Seadistused saab valida kühmukaardi matemaatilised parameetrid. Nende esimesse rühma kuuluvad Asimuut (valgusallika nurk X-Y-tasandil), Tõusunurk (simuleeritava valgusallika kõrgus pinna kohal kraadides, kusjuures 0 kraadi tähendab maapinda ja 90 kraadi vertikaalselt pildi kohal) ning Sügavus (pildi maksimaalne vertikaalne moonutus).

Neile lisanduvad X nihe ja Y nihe, millega saab määrata kühmukaardi suhtelise asendi sihtkihi suhtes, Veetase (neutraalseks peetav sügavus) ning Üldvalgus, mis määrab keskkonna ehk üldvalguse suhtelise koguse.

### Värvide kohandamise dialoog

Värvide kohandamise dialoog Värvide kohandamise dialoog

VVärvide kohandamise dialoog

See dialoog võimaldab oma maitse järgi muuta värvide kohandamise filtrit. Vanade ja uute värvide seostamiseks igal kanalil eraldi saab kasutada kõverat (vaata selle kirjeldust osas Heledus / kontrast).

### Värv alfale dialoog

Värv alfale dialoog Värv alfale dialoog

Värv alfale dialoog

Selle dialoogiga saab muuta pildi teatud osad läbipaistvaks (ametlikult alfa-läbipaistvaks). Kastis Värv saab valida, milline värv pildilt eemaldada (asendades selle läbipaistvusega), ning kerimiskastis Lävi määrata, kui palju peab värv valitud värvist erinema, et teda enam eemaldatavaks ei peetaks. Lävele väärtuse 0 määramise korral muudetakse läbipaistvaks ainult valitud värviga täpselt sobivad pikslid, suurema läve korral ka sellest vastavalt erinevad värvid.

### Värviülekande dialoog

Värviülekande dialoog Värviülekande dialoog

Värviülekande dialoog

Selle dialoogiga saab kopeerida aktiivsele pildile mõne teise pildi (Lähtepilt) värvid. Võrreldakse mõlema pildi värve ning iga värv, mida oled kasutanud, asendatakse lähtepildilt leitud lähima värviga.

### Kohandatud teravustamise dialoog

Kohandatud teravustamise dialoog Kohandatud teravustamise dialoog

Kohandatud teravustamise dialoog

Selle filtriga saab kohandada vastavat pildi moonutamisefekti. Ülal paikneva üheksa kerimiskastiga saab määrata moonutuse. Igale pikslile antakse nende väärtuste põhjal uus väärtus: piksli ja selle kaheksa naaberpiksli väärtused korrutatakse vastavate kerimiskastide väärtustega, tulemused liidetakse ning selle tulemus ongi piksli uus värviväärtus. Enne rakendamist võib tulemust veel muuta, kui korrutada see valikuga Tegur või liita sellele määratud Kõrvaleaste.

Siinses näites on igale pikslile omistatud tema senine väärtus (1 keskel), millele lisatakse selle kohal paremal ja otse all olevate pikslite väärtused (mõlemad teguriga 1, &ie; senine väärtus, sest ühega korrutades ju muud ei saa) ja millest lahutatakse selle all paremal ja otse kohal olevate pikslite väärtused (lisatakse teguriga -1, mis tähendabki lahutamist teguriga 1).

### Kohrutuse dialoog

Kohrutuse dialoog Kohrutuse dialoog

Kohrutuse dialoog

Selles dialoogis on vaid üks valik, Sügavus, mis lubab liuguri ja kerimiskastiga määrata kohrutusefekti sügavuse.

### Filtrigalerii dialoog

Filtrigalerii dialoog Filtrigalerii dialoog

Filtrigalerii dialoog

Selles dialoogis saab kiire ülevaate, milline on erinevate filtrite rakendamise tulemus. Filtrid rakendatakse aktiivsele pildile ning tulemust näeb vasakul nimekirjakastis pisipiltidena. Mõnda neist valides muutuvad selle valikud kasutatavaks sektsioonis Seadistused. Täpsemalt vaata filtrite omadusi ja seadistamisvõimalusi vastavate filtrite kirjelduste juures.

### Gaussi müra vähendamise dialoog

Gaussi müra vähendamise dialoog Gaussi müra vähendamise dialoog

Gaussi müra vähendamise dialoog

Selle dialoogiga saab kohandada Gaussi müra vähendamist. Lävi määrab selle, kui palju müra eemaldatakse (&ie; kui kiiresti muudetakse üksik piksel oma naabritega võrdseks), Akna suurus aga raadiuse, mida pikslite muutmisel arvestatakse.

### Läätsekorrektsiooni dialoog

Läätsekorrektsiooni dialoog Läätsekorrektsiooni dialoog

Läätsekorrektsiooni dialoog

Selle dialoogiga saab parandada levinumaid läätsemoonutusi. Moonutuse suund määrab selle, kui suurel määral pilti parandatakse, kui nõgusus/kumerus pole korrektne, keskme ja servade lähedal. Kui soovid asümmeetrilist parandamist, saab määrata keskmele erinevad X ja Y koordinaadid (protsendina kogulaiusest ja -kõrgusest alates ülalt vasakult).

Pildi liigset heledust või tumedust saab korrigeerida kerimiskastiga Heleduse korrektsioon.

### Pildi restaureerimise dialoog

Pildi restaureerimise dialoog Pildi restaureerimise dialoog

Pildi restaureerimise dialoog

Selle dialoogiga saab määrata, kuidas täpselt peaks käima pildi restaureerimine. Filter üritab suurendada pildi kvaliteeti, eemaldades näiteks kriimud. Filtri toimet saab kohandada mitme valikuga.

(Paraku pole need veel kirjeldatud.)

### Õlimaali dialoog

Õlimaali dialoog Õlimaali dialoog

Õlimaali dialoog

Selles dialoogis saab seadistada kaht filtriga seotud parameetrit. Pintsli suurus määrab ära pintsli suuruse, millega simuleeritakse õlimaaliefekti, valik Mahendus aga määrab, kas kõrvutiste pintslitõmmete erinevus või olla suur (vähene mahendus) või väike (suur mahendus).

### Mosaiigi dialoog

Mosaiigi dialoog Mosaiigi dialoog

Mosaiigi dialoog

Selles dialoogis saab seadistada kaht valikut: Piksli laius ja Piksli kõrgus määravad ala laiuse ja kõrguse, mida tuleb arvestada tervikuna ja mille keskmine väärtus määratakse uuele pikslile.

### Vihmapiiskade dialoog

Vihmapiiskade dialoog Vihmapiiskade dialoog

Vihmapiiskade dialoog

Seda filtrit saab kohandada valikutega Piisa suurus (vihmapiiskade keskmine diameeter), Arv (pildile lisatavate vihmapiisaefektide arv) ning Kalasilmad (vihmapiiskade protsent, mis renderdatakse mitte tavalise efektiga, vaid niinimetatud kalasilmaefektiga).

### Juhusliku müra dialoog

Juhusliku müra dialoog Juhusliku müra dialoog

Juhusliku müra dialoog

See filter lisab pildile juhuslikku müra (täppe või midagi sellist). Siin saab kohandada kaht parameetrit: müra kogus (Tase protsendina) ning müra Läbipaistmatus (kas originaalvärv jääb näha või mitte).

### Juhusliku valiku dialoog

Juhusliku valiku dialoog Juhusliku valiku dialoog

Juhusliku valiku dialoog

Selles dialoogis saab määrata juhusliku valiku filtri parameetrid. Tase määrab selle, kui paljusid piksleid asi puudutab (protsentides), Akna suurus ala, mida arvestatakse pikslile uue värvi määramisel, ning Läbipaistmatus muudatuste läbipaistvuse.

### Ümarate nurkade dialoog

Ümarate nurkade dialoog Ümarate nurkade dialoog

Ümarate nurkade dialoog

Selles dialoogis on vaid üks valik: ümarate nurkade raadius.

### Väikeste klotside dialoog

Väikeste klotside dialoog Väikeste klotside dialoog

Väikeste klotside dialoog

Selles dialoogis saab sättega Klotside arv määrata jaotuste arvu.

### Sobeli dialoog

Sobeli dialoog Sobeli dialoog

Sobeli dialoog

Siin saab määrata servatuvastusfiltri Sobel parameetrid. Kõigepealt saab määrata, millises suunas filtrit rakendada: rõhtsalt, püstiselt või mõlemas suunas. Säte Tulemuse märk säilitatakse ei mõjuta korrapäraseid pilte. Säte Pilt muudetakse läbipaistmatuks määrab selle, kas lõpp-pilt on läbipaistev või läbipaistmatu.

### Teravustamismaski dialoog

Teravustamismaski dialoog Teravustamismaski dialoog

Teravustamismaski dialoog

See dialoog pakub kolm sätet teravustamismaski filtrile: maski raadius (Poollaius), ettevõetava teravustamise kogus ning lävi.

### Laine dialoog

Laine dialoog Laine dialoog

Laine dialoog

Nii lainemoonutuse rõhtsa kui püstise komponendi jaoks (märkus: püstine laine tähendab seda, et püstpositsioon sõltub rõhtpositsioonist, mistõttu see näeb välja nagu W) saab siin määrata neli sätet: lainepikkus (lühem lainepikkus tähendab kaootilisemat lainet), nihe (millisest punktist lainet alustada), amplituud (moonutuse kogus) ning kuju (kas sinusoidne ehk ümarakujuline või kolmnurkne ehk teravate tippudega).

### Lainemüra vähendamise dialoog

Lainemüra vähendamise dialoog Lainemüra vähendamise dialoog

Lainemüra vähendamise dialoog

Ainuke säte Lävi määrab selle, mil määral peetakse piksleid müraks, mis tuleb eemaldada ja muuta naaberpikslitega võrdseks.

## Muud dialoogid

### Paleti lisamise dialoog

Paleti lisamise dialoog Paleti lisamise dialoog

Paleti lisamise dialoog

Selle dialoogiga saab &chalk;le lisada kohandatud värvipaleti. Anna paletile nimi dialoogi ülaosas paikneval tekstiväljal. Seejärel loo palett: nupuga Lisa uus värv... saab paletile värve lisada ning nupuga Eemalda valitud värv neid eemaldada. Klõpsuga nupule Lisa eelmääratletud palettide hulka saab vastloodu paleti lisada palettide nimekirja, kuid loomise järel võib ka lihtsalt klõpsata nupule OK.

### Dokumendi info dialoog

Dokumendi info dialoog Dokumendi info dialoog

Dokumendi info dialoog

See dialoog on samasugune nagu teistes &koffice;'i rakendustes. Siin saab sisestada mitmesugust infot oma dokumendi kohta, mis salvestatakse koos dokumendiga, nii et seda on võimalik hiljem näha või muuta.

Kaardil Üldine saab määrata pealkirja, teema ja võtmesõnad ning kirjutada lühikokkuvõtte. Kaardi allosas näeb mõningat statistikat. Kaardil Autor saab sisestada enda kohta käiva info. Kaardil Kasutaja määratletud metainfo saab sisestada igasugust muud infot.