# Dokument-link

&kword; har mulighed for at indsætte internetadresser, e-mail-adresser, steder i det nuværende dokument (bogmærker) og eksterne filsteder med en beskrivelse. Dette bruges oftest til at lave netsider i &kword;.

Når den er indsat i dokumentet, vil en descriptor være synlig i &kword;, men når den bliver gemt som et net-dokument, bliver den til et hyperlink for det sted der er angivet med adressen.

## Indsæt et nyt dokument-link

For at indsætte et dokument-link vælges Indsæt Link... fra menulinjen. Dette får en lille dialog frem.

Ved brug af ikonlinjen til venstre, vælges den link-type du ønsker at indsætte.

I kommentar-feltet, skrives den tekst du ønsker skal være i net-dokumentet (for eksempel: KOffice' hjemmeside).

I adressefeltet skrives internet-adressen, e-mail adressen eller fil-stedet du ønsker kommentaren skal linkes med (for eksempel: http://www.koffice.org)

Klik på O.k..

Som standard viser &kword; link understreget (som de fleste browsere). Du kan slå dette til og fra ved at vælge Opsætning Indstil &kword;... fra menulinjen og vælge Diverse-siden. Mere information kan findes her.

## Åbning af et dokument-link

Du kan bruge et dokument link indefra &kword;.

Klik simpelthen én gang på dokument-linket med den &RMB;. En menu vil komme frem. Vælg Åbn link.

Et dokument-link til en netside vil åbne et nyt browser-vindue og tage dig direkte til netsiden. Et dokument-link til en e-mail adresse, vil åbne et nyt brevskrivervindue i dit e-mail program. Et dokument-link til en fil vil åbne en passende fremviser eller editor for den filtype.

## Kopiér et dokument-link

Du kan bruge et dokument-link i et andet program ved at kopiere det fra et &kword;-dokument.

Klik blot én gang på dokument-linket med den &RMB;. En menu vil komme frem. Vælg Kopiér link.

Link-adressen er nu blevet indsat i klippebordet. Du kan indsætte dit klippebords indhold i et vilkårligt andet program.

## Ændring af et dokument-link

For at ændre detaljerne i et dokument-link klikkes blot én gang på dokument-linket med den &RMB;. En menu vil komme frem. Vælg Ændr link....

En Indsæt link-dialog vil komme frem, med den nuværende opsætning af linket vist frem.

Lav passende ændringer oh klik på O.k. for at lave dine ændringer.

## Sletning af et dokument-link

Du kan slette et dokument-link ligesom al anden tekst i dit dokument.

Placér blot musen bagved dokument-linket, og tryk på &Backspace;.. Alternativt placeres markøren i begyndelsen af dokumentets link og der trykkes på Delete på tastaturet. Så er dokument-linket fuldstændig slettet.

## Konvertér et dokumentlink til tekst

Hvis et dokumentlink ikke længere behøves som link, men du vil bevare teksten som findes i linket, klikkes en gang på dokumentlinket med højre museknap. En menu kommer frem. Vælg Fjern link.... Den linkede tekst bliver nu til almindelig tekst, og linket fjernes.